11. Mall /Kose kõrtsi Hansu võõrastütar Mall, Kortso Hanso woeras Tüttar Mall Kosselt/, sündis umbes 1731. Malli päritolu ei olnud võimalik kindlaks teha. Abiellumise ajal oli võõrasisa Hans saanud hiljuti Kose kõrtsmikuks. Tema naise nimi oli Anu - tõenäoliselt oli tema Malli ema. Uurimise käigus tundus olevat tõenäoline, et Anu oli Übina külast Pikavere mõisapiirkonnast /Pickfer/ pärit Enni Jüri lesk ja seega Triigi mõisa kupja tütar, ent paraku ei leidunud ühegi Malli sünnikannet, mis seda kinnitaks. Mall suri umbes 69-aastaselt enne 08.01.1800 Ardu külas Paunküla mõisapiirkonnas ja maeti 08.01.1800.